laion/Wikipedia-Exotic huggingface dataset:
הוועד הפאראלימפי הישראלי

הוועד הפאראלימפי הישראלי הוא הגוף המנהל האחראי על ספורט פאראלימפי בישראל. הוועד אחראי על הכנת ושליחת משלחות ישראל למשחקים הפאראלימפיים, ופועל במטה משותף יחד עם ההתאחדות הישראלית לספורט נכים. בנוסף אחראי הוועד על ייצוג ישראל בוועדות הוועד הפאראלימפי הבין-לאומי ובהנהלות ענפי הספורט, וכן על הגברת החשיפה לספורט נכים במדינה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הוועד הפאראלימפי הישראלי נוסד ב-1989, עם הענקת האמנה הפאראלימפית הבין-לאומי להתאחדות הישראלית לספורט נכים. הוועד פועל במטה משותף עם ההתאחדות הישראלית לספורט נכים. בוועד חברים ארגוני ספורט הנכים השולחים ספורטאים למשחקים הפאראלימפיים, נציג הספורטאים ונציגי ציבור. יושב ראש הוועד, נכון ל-2024, הוא משה מטלון המכהן בתפקיד מאז ספטמבר 2023. בוועד חברים שמונה נציגים מארגון נכי צה"ל, איל"ן ובית חינוך עיוורים, נציג הספורטאים שרגא ויינברג ונציגי הציבור – אודי נאור, איתן פרידמן ויוסי סדבון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. עד פברואר 2017 כיהן יושב ראש הוועד הפאראלימפי גם כיושב ראש ההתאחדות הישראלית לספורט נכים, אך עם סיום כהונתו של דני בן אבו והיבחרו של יהושע דקל לתפקיד יו"ר הוועד פוצל התפקיד. להלן רשימת יושבי הוועד מאז היבחרו של בן אבו: דני בן אבו (2004–2017) יהושע דקל (2017–2021) אלי בירנבאום (2021–2023) משה מטלון (2023–מכהן) להלן מטרות הוועד כפי שתוארו בתקנונו: לטפח, לקיים ולקדם בישראל את הרעיונות אשר לשמם נוסדו ונערכים המשחקים הפאראלימפיים הבין-לאומיים. לפעול להכנתם ולהשתתפותם של ספורטאי ישראל הנכים במשחקים הפאראלימפיים. לעורר ולעודד בציבור הישראלי עניין ומעורבות בספורט הנכים ובמשחקים הפאראלימפיים. לייצג את הספורטאים הנכים הישראליים וכל הארגונים העוסקים בספורט נכים בפני הוועד הפאראלימפי הבין-לאומי והמוסדות הקשורים בו, וכן בפני הוועדים הפאראלימפיים של מדינות אחרות. לסייע להתאחדות הישראלית לספורט נכים ולארגונים העוסקים בספורט נכים בישראל, בהעלאת רמתם של הספורטאים הנכים בישראל. לפעול להשגת האמצעים הדרושים מאת גופים ומוסדות ממשלתיים, עירוניים, ציבוריים ופרטיים לצורך ביצוע מטרות העמותה. להעניק מלגות ולתמוך בספורטאים ובמאמנים הפאראלימפיים הישראליים. ההתאחדות הישראלית לספורט נכים ספורט נכים בישראל הוועד האולימפי בישראל הוועד הפאראלימפי הבין-לאומי אתר האינטרנט הרשמי של הוועד הפאראלימפי הישראלי הוועד הפאראלימפי הישראלי, ברשת החברתית פייסבוק הוועד הפאראלימפי הישראלי, ברשת החברתית אינסטגרם ישראל, באתר הוועד הפאראלימפי הבין-לאומי הוועד הפאראלימפי הישראלי, באתר "גיידסטאר ישראל" מי אנחנו, באתר הוועד הפאראלימפי הישראלי לי נוף גזית, ‏משה מוץ מטלון נבחר ליו"ר הוועד הפראלימפי, באתר ONE‏, 11 בספטמבר 2023 בעלי תפקיד בהתאחדות ובוועד, באתר הוועד הפאראלימפי הישראלי בן אבו: מאחל לבר ולדקל בהצלחה בתפקידים, באתר ONE‏, 27 בפברואר 2017 ליאור ברטל, ‏אלי בירנבאום נבחר ליו"ר הוועד הפראלימפי בישראל, באתר דבר העובדים בארץ ישראל, 24 בנובמבר 2021 תקנון הוועד, עמ' 19
דקוריסוכוס

דקוריסוכוס (שם מדעי: Decuriasuchus) הוא סוג של זוחל גדול נכחד מקבוצת הארכוזאוריה שהתקיים באמריקה הדרומית של הטריאס התיכון שלפני 240 עד 235 מיליון שנה מזמננו. הסוג תואר בשנת 2011 בידי החוקרים: Marco Aurélio G. França‏, Jorge Ferigolo ו-Max C. Langer ונכלל בו מין יחיד - Decuriasuchus quartacolonia. זוחל זה היה דומה לתנינאים אך בעל מבנה גוף יבשתי יותר ולמעשה היה שייך לקבוצה סוכיה, בה התנינאים המודרניים. הוא דמה מאוד לנונדסוכוס מאפריקה והוא הגיע לאורך של 2.5 מטרים בקירוב. במראהו היה נמוך ושרירי ובעל ראש צר יחסית עם לסתות דקות ומוארכות. מבנה השיניים רמז שהיה טורף. ממצאי המאובנים שלו התגלו בדרום ברזיל בתצורות סנטה מוריה (אנ') שבריו גראנדה דו סול. הממצאים המאובנים כללו שרידי שלד חלקי ומספר גולגולות. לפי מראה הממצאים נראה שהזוחל התקיים במקום אחד בו נמצאו מעל תשעה פרטים ואולי אף עשרה, דבר המרמז שהפרטים נעו בקבוצה. אם הדבר נכון הדבר הופך את הדקוריסוכוס לארכוזאור העתיק ביותר שחי בלהקות. מדיה וקבצים בנושא דקוריסוכוס בוויקישיתוף
פיקה

האם התכוונתם ל... פִיקְהְ (אסלאם) – המשפט האסלאמי (תחום משלים או מקביל לשריעה) פִּיקָ"א – הייתה חברה להתיישבות יהודית בארץ ישראל עצם הפִּיקָה – עצם בברך פִּיקָה – יונק מסדרת הארנבאים, ראו פִּיקָתיים (נקראים גם "פִּיקות") פסגת פִּיקָה (Pika) – הר בקנדה תסמונת פִּיקָה (Pica) – הפרעה נפשית המתבטאת באכילת חומרים שאינם מזון (אפר, חול, עץ וכו') פִּיקָה (תחמושת) (אנ') – החלק המצוי במרכז תחתיתו של תרמיל תחמושת ומכיל חומר נפץ אקדח פִּיקוֹת – אקדח צעצוע המייצר קול ועשן שמדמים יריית אקדח, ראו אקדח קפצונים בד פִּיקֶה (Piqué) - סוג של בד אישים ג'רארד פִּיקֶה (Piqué;‏ יליד 1987) – כדורגלן עבר ספרדי נלסון פִּיקֵה (Piquet;‏ יליד 1952) – נהג מרוצים ברזילאי פיק (פירושונים) פייק (פירושונים)
הקיבוץ מת יחי הקיבוץ

הקיבוץ מת יחי הקיבוץ: על הקיבוץ – בחשיבה אחרת הוא ספר מאת הסוציולוג והפסיכולוג אליהו (צצה) רגב אשר יצא בשנת 1996 בהוצאת קיבוץ ברעם, אשר ביקש להציג מודל חלופי לחלוקה הדיכוטומית בין קיבוצים שיתופיים וקיבוצים מתחדשים. הספר ורעיונותיו, השפיעו על התפתחות תנועות הבוגרים, ועל יצירת מודלים של שיתופיות חדשה בישראל. רגב, חבר קיבוץ ברעם ויליד 1932, עסק שנים ארוכות בליווי ובהדרכה של קבוצות וקיבוצים וחקר את תולדות התנועה הקיבוצית וקהילות שיתופיות נוספות בעולם. את הספר כתב על רקע המשבר ותהליכי ההפרטה בתנועה הקיבוצית. בספר, ביקש לבחון את שורשי המשבר בשינויי דפוסי החשיבה בתוך התנועות הקיבוציות ובתהליך של התפתחות תלותיות בקרב חברי הקיבוצים כלפי הקהילה שהביאה לכך שחיי השיתוף תלויים בקיומה של הנהגה כריזמטית, ואשר מביאה להתנהגות חסרת אחריות כלפי המשאבים המשותפים והקהילה. החלופה שאותה הציע רגב בספרו, ואתה כינה 'השיתוף הריבוני', מבקשת לבנות מודל קיבוצי פדרטיבי, 'שיזּוּרִי' בלשונו (מלשון שזירה, כמו סיבים הנשזרים לחבל), כלומר קיבוץ המורכב מהתאגדויות פנימיות רבות של חברים (קומונות) המקיימים ביניהם מידות שונות של שיתוף בהתאם לרצונותיהם ולמערכות היחסים ביניהם. מודל זה, בחן רגב במגוון כלים - בין היתר בהתאם למחקרים מתחום הפסיכולוגיה, הסוציולוגיה והמטמטיקה. את המקורות לרעיון זה ייחס להוגים אנרכיסטים כמו פייר-ז'וזף פרודון, פיוטר קרופוטקין, גוסטב לנדאואר ומרטין בובר וכן בראשית הקמת התנועות הקיבוציות בארץ ישראל. בשולי הספר שיבץ רגב כמות רבה של ציטוטים, מקורות, מאמרים ערוכים מתוך העיתונות הקיבוצית המתקשרים לתוכן הפרקים, וכן איורים המבקשים להמחיש את הרעיונות המובעים בו באופן גרפי. ההיסטוריון ומזכ"ל התק"ם לשעבר מוקי צור, כתב על הספר כי הוא רואה בו "חלק מהתפריט הרעיוני של כל חבר קיבוץ חושב, מרכיב חיוני ב'ארון הספרים' הקיבוצי". מספר קיבוצים אימצו את רעיון הקיבוץ השיזורי שהגה רגב ופרסם בספרו, ויצרו מודל המאפשר לחלק מהחברים להתנתק מהכלכלה המשותפת ולאחרים להמשיך ולקיים שיתוף כלכלי. הספר השפיע כאמור על תנועות הבוגרים של תנועות הנוער, שרבים מהקיבוצים וההתאגדויות אותם הקימו נבנו במודל שיזורי דומה של קומונות המקיימות ביניהן קשרי שיתוף במעגלים מתרחבים, או עם חפיפות חלקיות. כך לדוגמה, הוגדר קיבוץ פלך כקיבוץ שיזורי על ידי בוגרי השומר הצעיר שהתיישבו בו.} מהדורה מחודשת של הספר יצאה בהוצאת הספרים דרור לנפש מבית תנועת דרור-ישראל בשנת 2015. דורון נדיב, שיזור עכשיו, בין חברים - אתר קיבוצי עצמאי אורן דגן, ‏הסוציולוג וחוקר הקבוצות השיתופיות אליהו (צצה) רגב, הלך לעולמו בגיל 92, באתר דבר העובדים בארץ ישראל, 6 באוגוסט 2024 נחמן גלבוע, מהו הקיבוץ השיזורי, זמן הקיבוץ האם בקרוב יקום קיבוץ במודל קהילתי חדש?, אתר הבית - אתר המגורים בכפר ניר מיכאלי, אַנְשֵי הַמָחֲרָת - הקבוצות השיתופיות החדשות בישראל בין מייסדי קהילות ייעוד למחדשי תנועת העבודה, דוקטורט, אוניברסיטת תל אביב עזרא דלומי, אחים לספר, בבלוג 'זוקף כפופים'
הסוכנות המרכזית לביטחון המדינה (תימן)

הסוכנות המרכזית לביטחון המדינה או الجهاز المركزي لأمن الدولة) היא הגוף הממשלתי העיקרי בתימן המהווה את ארגון הביון ושירות ביטחון הפנים. הסוכנות נועדה להגן על המדינה מפני ריגול, חתרנות פנימית ואיסוף מודיעין. תפקידי לוחמה בטרור מצויים בידי סוכנות ממשלתית נפרדת למלחמה בטרור. הסוכנות הוקמה בינואר 2024 ביוזמת רשאד אל-עלימי, יושב ראש מועצת ההנהגה הנשיאותית, להקמת מנגנון מרכזי לביטחון המדינה, במקום המנגנון המרכזי לביטחון מדיני, המנגנון לביטחון לאומי וגופי מודיעין נוספים שהיו מזוהים עם מועצת המעבר הדרומית, כל אלה אוגדו לתוך "הסוכנות המרכזית לביטחון המדינה" החדשה. תפקידיה כוללים: סיכול ריגול: סיכול פעילותם של מרגלים הפועלים במדינה. אבטחת אישים: שמירה על ביטחונם האישי של מנהיגי המדינה. פיקוח ואבטחה: פיקוח על אבטחת נכסים אסטרטגיים של המדינה, כגון מטוסי נוסעים, שדות תעופה ונציגויות דיפלומטיות. הסוכנות המרכזית לביטחון המדינה, ברשת החברתית פייסבוק הסוכנות המרכזית לביטחון המדינה, ברשת החברתית אקס (טוויטר) العليمي يعيد تنظيم أجهزة الأمن والاستخبارات اليمنية // נשיא תימן אל-עלימי מארגן מחדש את שירותי הביטחון והמודיעין של תימן قرار رئيس مجلس القيادة الرئاسي بإنشاء الجهاز المركزي لأمن الدولة // החלטת יו"ר מועצת ההנהגה הנשיאותית להקמת הסוכנות המרכזית לביטחון המדינה
הדיוויזיה ה-83 (האימפריה הגרמנית)

דיוויזיית הרגלים ה-83 (בגרמנית: 83. Infanterie-Division) הייתה דיוויזיה של הצבא הגרמני הקיסרי במלחמת העולם הראשונה. הדיוויזיה הוקמה בנובמבר 1914 כ"דיוויזיית פוזן 1", חלק מקורפוס פוזן (Korps Posen), והפכה לדיוויזיית הרגלים ה-83, ביוני 1915. היא הוקמה בתחילה מגדודי החי"ר של חיל המצב של מבצר פוזן (Festung Posen). דיוויזיית פוזן 1 שירתה בתחילה בחזית המזרחית, נלחמה בפולין, כולל בקרב לודז' ב-1914, ולאחר מכן בילתה את רוב התקופה עד אמצע 1915 בלחימה לאורך נהרות ראוקה ובזורה. ב-2 ביוני 1915 הפכה לדיוויזיית הרגלים ה-83. היא נלחמה על נהר נארו ביולי ובאוגוסט 1915 והשתתפה בכיבוש ביאליסטוק ב-26 באוגוסט 1915, ובכיבוש גרודנה שלאחר מכן. עד אפריל 1917 היא תפסה את הקו שלאורך נהר ברזינה ולאחר מכן הייתה לאורך הנהרות סרבך ושחרה במשך מספר חודשים. היא נשארה באזור בוקובינה עד שביתת הנשק בחזית המזרחית. במרץ 1918 נשלחה הדיוויזיה לחזית המערבית, שם היא החזיקה בתחילה את הקו בלורן ולאחר מכן עברה לפלנדריה. היא הועברה לאזור סום באוגוסט וחזרה ללורן בספטמבר, שם הייתה למשך שארית המלחמה. הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה. המודיעין של מדינות ההסכמה דירג את הדיוויזיה כדיוויזיה מדרג רביעי. גנרל-לויטננט הוגו פון וסילבסקי (24 בדצמבר 1914 – 10 במאי 1915) גנרל-לויטננט מקס שטומפף (25 ביוני 1915 – 7 באוגוסט 1918) גנרל-מיור ברונו מלמס (8 באוגוסט 1918 – 27 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. Division-Posen-1 (Chronik 1914/1915); 83. Infanterie-Division (Chronik 1915/1918) 83. Infanterie-Division (Chronik 1915/1918) Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 550-553.
קול הוקר

קול הוקר (באנגלית: Cole Hocker; נולד ב-6 ביוני 2001) הוא אתלט אמריקאי, אלוף אולימפי (פריז 2024) וסגן אלוף עולם באולם (גלאזגו 2024) בריצת 1500 מטר. באליפות העולם באולם שנערכה בגלאזגו שבממלכה המאוחדת במרץ זכה במדליית כסף בריצת 1500 מטר בשיא אישי חדש של 3:36.69 דקות, אחרי ג'ורדי בימיש מניו זילנד (3:36.54 מטר) ולפני בן ארצו הובס קסלר (3:36.72 דקות). באולימפיאדת פריז שנערכה באוגוסט זכה במדליית זהב בריצת 1500 מטר בשיא אולימפי ושיא אישי חדש של 3:27.65 דקות, לפני ג'וש קר מהממלכה המאוחדת (3:27.79 דקות) ויארד נוגוס (3:27.80 דקות). מדיה וקבצים בנושא קול הוקר בוויקישיתוף קול הוקר, ברשת החברתית פייסבוק קול הוקר, ברשת החברתית אינסטגרם קול הוקר, ברשת החברתית LinkedIn קול הוקר, באתר olympedia.org קול הוקר, באתר התאחדות האתלטיקה הבין-לאומית
נאהד ח'אזם

נאהד ח'אזם (בערבית: ناهض خازم; נולד ב-25 בנובמבר 1962) הוא ראש עיריית שפרעם. ח'אזם נולד לעבד ואנעאם וגדל בשפרעם. הבכור מבין שמונה אחים. התחנך בבית הספר היסודי "ג'בור ג'בור", ובתיכון עירוני שפרעם. משנת 1983 עבד כפקיד בבנק לאומי ובתפקידים שונים כבנקאי, בהם רפרנט אשראי, מנהל סניפים ומנהל בכיר עד לשנת 2008. בשנים 1998–2003 שימש כחבר מועצת העיר שפרעם, יו"ר ועדת הכספים יו"ר ועדת מכרזים, והחזיק בתיק הרווחה. בבחירות לרשויות המקומיות ב-2008 התמודד לראשות העיר שפרעם מול אמין ענבתאוי ועורסאן יאסין. בסיבוב הראשון קיבל 34.06% מקולות הבוחרים, בעוד ענבתאווי, קיבל 34.97% מקולות הבוחרים. בסיבוב השני קיבל 56.96% מהקולות לעומת 43.06% לענבתאוי ונבחר לראשות העירייה. במהלך כהונתו כיהן כיו"ר ועדת תכנון ובנייה ויו"ר האספה הכללית של תאגיד המים וביוב סובב שפרעם. והיה חבר הוועדה המייעצת ליו"ר רשות לפיתוח כלכלי של החברה הערבית איימן סייף במשרד ראש הממשלה. בבחירות לרשויות המקומיות ב-2013 התמודד לראשות העיר בשנית והפסיד לאמין ענבתאוי לאחר שקיבל 27.28% מהקולות לעומת 43.52% לענבתאוי. בשנים 2013–2024 היה בעל חברה למתן ייעוץ כלכלי ומנהלי לרשויות מקומיות ומשרדי ממשלה. בבחירות לרשויות המקומיות ב-2018 התמודד לראשות העיר בשלישית והפסיד לעורסאן יאסין כאשר קיבל 36.39% לעומת 44.37% ליאסין. בבחירות לרשויות המקומיות ב-2024 התמודד לראשות העיר ברביעית מול ראש העירייה המכהן עורסאן יאסין, מוופק סואעד, ריאד חוסרי ואמין ענבתאוי וניצח עם 45.84% מהקולות. הוא חבר דירקטוריון של בנק דקסיה בנק אוצר השלטון המקומי וחבר ועד המנהל של המכללה האקדמית גליל מערבי. הוא בעל תואר ראשון ותואר שני במנהל עסקים משלוחת אוניברסיטת דרבי בישראל. הוא נשוי להווידא, אחות במקצועה, ואב לארבעה. מתגורר בשפרעם. מדיה וקבצים בנושא נאהד ח'אזם בוויקישיתוף נאהד ח'אזם, ברשת החברתית פייסבוק נאהד ח'אזם, ברשת החברתית אינסטגרם נאהד ח'אזם, ביישום טיקטוק עקרונות יסוד, באתר המפלגה הקומוניסטית הישראלית סיכום ראשוני של הבחירות לרשויות המקומיות: לחד"ש שורה של הישגים ברחבי הארץ, באתר זו הדרך, ‏28 בפברואר 2024 שביעות רצון בחד"ש מתוצאות הסיבוב השני של הבחירות המוניציפליות, באתר המפלגה הקומוניסטית הישראלית, ‏28 בנובמבר 2008 نتعرّف على رؤساء البلدات الدّرزيّة المنتخَبين, مجلة العمامة הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 5886, עמ' 1416 הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 6696, עמ' 1420 הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 8004, עמ' 3238 הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12181, התשפ"ד, 11 במרץ 2024, עמ' 4847
ג'או ג'יה

הרפובליקה העממית של סין זהו שם סיני; שם המשפחה הוא ג'או. ג'או ג'יה (במנדרינית תקנית: 赵杰; נולדה ב-13 באוקטובר 2002) היא אתלטית סינית, זוכת מדליית ארד אולימפית (פריז 2024) ואלופת אסיה (בנגקוק 2023) ביידוי פטיש. באליפות העולם שנערכה ביוג'ין שבאורגון, ארצות הברית, ביולי, סיימה במקום 21 ביידוי פטיש בתוצאה של 68.18 מטר. באליפות אסיה שנערכה בבנגקוק שבתאילנד ביולי זכתה במדליית זהב ביידוי פטיש בתוצאה של 69.39 מטר. באליפות העולם שנערכה בבודפשט שבהונגריה באוגוסט סיימה במקום עשירי ביידוי פטיש בתוצאה של 70.29 מטר. בשלב המוקדמות קבעה שיא אישי חדש של 73.23 מטר. במשחקי אסיה שנערכו בספטמבר בהאנגג'ואו שברפובליקה העממית של סין זכתה במדליית כסף ביידוי פטיש בתוצאה של 69.44 מטר. באולימפיאדת פריז שנערכה באוגוסט זכתה במדליית ארד ביידוי פטיש בתוצאה של 74.27 מטר, אחרי קמרין רוג'רס מקנדה (76.97 מטר) ואנט אצ'יקונווקה מארצות הברית (75.48 מטר). יידוי פטיש: 75.42 מטר (2024) מדיה וקבצים בנושא ג'או ג'יה בוויקישיתוף ג'או ג'יה, באתר התאחדות האתלטיקה הבין-לאומית
אנט אצ'יקונווקה

אנט אצ'יקונווקה (באנגלית: Annette Echikunwoke; נולדה ב-29 ביולי 1996) היא אתלטית אמריקאית-ניגרית, סגנית אלופה אולימפית (פריז 2024) ביידוי פטיש. אצ'יקונווקה נולדה בפיקרינגטון שבאוהיו, ארצות הברית, ולמדה באוניברסיטת סינסינטי והייתה חלק מנבחרת האתלטיקה של האוניברסיטה. בשנת 2020 החליטה לייצג את מולדת הוריה, ניגריה. בשנת 2021 שברה ארבע פעמים את שיא אפריקה ואת שיא ניגריה, ובתחרות שנערכה ב-22 במאי קבעה שיא אפריקה של 75.49 מטר. אצ'יקונווקה הייתה אמורה לייצג את ניגריה באולימפיאדת טוקיו בשנת 2021, אך ב-29 ביולי נודע לה כי לא תוכל לייצג את ניגריה בשל התנהלות רשלנית של התאחדות האתלטיקה הניגרית. בהמשך עברה לייצג את ארצות הברית. באליפות העולם שנערכה ביוג'ין שבאורגון, ארצות הברית, ביולי, סיימה במקום 12 ביידוי פטיש בתוצאה של 68.12 מטר. באולימפיאדת פריז שנערכה באוגוסט זכתה במדליית כסף ביידוי פטיש בתוצאה של 75.48 מטר, אחרי קמרין רוג'רס מקנדה (76.97 מטר) ולפני ג'או ג'יה מהרפובליקה העממית של סין (74.27 מטר). יידוי פטיש: 75.49 מטר (2021), שיא אפריקה מדיה וקבצים בנושא אנט אצ'יקונווקה בוויקישיתוף אנט אצ'יקונווקה, באתר התאחדות האתלטיקה הבין-לאומית Athletics ECHIKUNWOKE Annette - Tokyo 2020 Olympics, web.archive.org, ‏2021-08-06 ’Tosin Oluwalowo, Officials lied about my whereabouts, says disqualified Echikunwoke, Punch Newspapers, ‏2021-07-30 (באנגלית אמריקאית)
המנהל הכללי לביטחון המדינה (לבנון)

המנהל הכללי לביטחון המדינה (בערבית: المديرية العامة لأمن الدولة, בתעתיק מדויק: אל-מדינה אל-עלמה ל-אמן דּוּלָה) היא הסוכנות הממשלתית בלבנון האחראית לביטחון לאומי וכפופה הן לנשיא לבנון והן לראש ממשלת לבנון. הגוף הוקם לראשונה בשנת 1985. במרץ 2017 מונה הגנרל טוני סאליבה למנהל ביטחון המדינה במקומו של ג'ורג' קרא. שניהם קתולים יוונים שכן התפקיד שמור באופן מסורתי לבני הדת הקתולית היוונית. תפקידיה כוללים: סיכול ריגול: סיכול פעילותם של מרגלים הפועלים במדינה. אבטחת אישים: שמירה על ביטחונם האישי של מנהיגי המדינה. פיקוח ואבטחה: פיקוח על אבטחת נכסים אסטרטגיים של המדינה, כגון מטוסי נוסעים, שדות תעופה ונציגויות דיפלומטיות. מעקב אחר פעולות המפלגות בלבנון ופעילים זרים בכל הנוגע לביטחון המדינה. איסוף מודיעין: איסוף מידע הנוגע לביטחון הפנים באמצעות רשתות מיוחדות המכסות את שטחי לבנון, על מנת להעבירו לרשויות הרלוונטיות. חטיבת התכנון (شعبة التخطيط والتنظيم) מנהל מחוזי (مديريات اقليمية) חטיבת הביטחון (الشعبة الأمنية) חטיבת איסוף מודיעין (شعبة المعلومات) ביטחון ארגוני המגזר הציבורי (فرع أمن المؤسسات) חטיבת חקירות פנים (فرع أمن الدولة الداخلي) חטיבת ביטחון חוץ (فرع أمن الدولة الخارجي) חטיבת משאבי אנוש (شعبة العديد) חטיבת אבטחה ותגובה מהירה (شعبة الحماية و التدخل) אתר האינטרנט הרשמי של המנהל הכללי לביטחון המדינה (בערבית) https://www.dailystar.com.lb/News/Lebanon-News/2016/Mar-29/344473-cabinet-in-fresh-tangle-over-state-security-leadership.ashx
פרצה קוראת לגנב

פִּרְצָה קוֹרֵאת (במקור:קוראה) לַגַּנָּב הוא ביטוי עברי שמקורו בתלמוד. משמעות הביטוי היא שיש מצבים של חוסר שמירה שבעקבותיהם נגרמת גנבה. הביטוי תולה את האשמה בפרצה שהיא 'הזמינה' את הגנב, דהיינו שאין להטיל את כל האשמה על הגנב, אלא על התנאים שהביאו לגנבה. הביטוי מוזכר בתלמוד במסכת סוכה: ...שומרי גנות ופרדסים פטורין בין ביום ובין בלילה. וליעבדי סוכה התם וליתבו? אביי אמר: תשבו כעין תדורו. רבא אמר: פרצה קוראה לגנב. — תלמוד בבלי, מסכת סוכה, דף כ"ו, עמוד א' במקור זה הדיון הוא בהלכות ישיבה בסוכה. נאמר ששומרי הפרדסים והגינות פטורים מישיבה בסוכה, ורבא הסביר שהם לא יכולים לשבת בסוכה שיבנו בפרדס, כי בצורה כזו של שמירה ידעו הגנבים להגיע בצורה שבה השומר לא יבחין בהם. שימוש בביטוי בהקשרים נוספים נעשה כבר בתקופת הראשונים. בפירוש רש"י לתורה מובא על נערה המאורסה: ומצאה איש בעיר - לפיכך שכב עמה, פרצה קוראה לגנב, הא אלו ישבה בביתה לא אירע לה. גם בעברית המודרנית נעשה שימוש בביטוי. לאו עכברא גנב אלא חורא גנב ראו רש"י, מסכת סוכה, דף כ"ו, עמוד א', ד"ה פרצה קוראה לגנב ראו רש"י על דברים כב כג
The Legend of Zelda: Ocarina of Time

The Legend of Zelda: Ocarina of Time הוא משחק פעולה-הרפתקאות משנת 1998 שפותח ופורסם על ידי חברת נינטנדו, במקור עבור קונסולת המשחקים נינטנדו 64. המשחק יצא במקור לשווקים ב-21 בנובמבר 1998. זהו המשחק החמישי בסדרה משחקי "האגדה של זלדה", וזה היה המשחק הראשון בסדרה עם גרפיקת תלת-ממד. המשחק זכה להצלחה מסחרית ניכרת, ובסך הכל מעל לשבעה מיליון עותקים של המשחקים נמכרו ברחבי העולם. משחק ההמשך סרט המשך "The Legend of Zelda: Majora's Mask" יצא לשווקים במהלך שנת 2000. המשחק משוחק מגוף שלישי והמשחק מתמקד בעיקר בלחימה, פתרון חידות, ובשיטוט בעולם בעולם תלת-ממדי נרחב. השחקן שולט במשחק בלינק, הגיבור, אשר חייב לעצור את המלך הרשע גאנונדורף ולמנוע ממנו להשיג אובייקט המעניק למחזיק בו כוח עצום. עולם המשחק מחולק למספר אזורים, ולכל אחד מהם סביבה ייחודית משלו - סביבות כגון יערות, אגמים, מדבריות והרים. יש לנווט במהלך המשחק באזורים הללו ברגל, על סוסים או שניתן להגיע למיקומים מבסוימים באמצעות פריטים מיוחדים המאפשרים לבצע טלפורטציה. במהלך המסע לינק צובר גם פריטים וכלי נשק שונים, וכמו גם כלים שונים המאפשרים לו לגשת לאזורים שהיו נעולם לפני כן. שיגרו מיאמוטו, היוצר של סדרת משחקי האגדה של זלדה, שימש כמפיק של המשחק, ואילו אייג'י אאונומה ויושיאקי קואיזומי היו הבמאים של המשחק. פסקול המשחק הולחן על ידי קוג'י קונדו. מדיה וקבצים בנושא The Legend of Zelda: Ocarina of Time בוויקישיתוף אתר האינטרנט הרשמי של The Legend of Zelda: Ocarina of Time (ביפנית) The Legend of Zelda: Ocarina of Time, Zelda Dungeon Wiki (באנגלית)
Final Fantasy VII

Final Fantasy 7 (ביפנית: ファイナルファンタジーVII) הוא משחק וידאו משנת 1997 מז'אנר משחקי התפקידים והינו המשחק השביעי בסדרת "Final Fantasy". המשחק יצא במקור לשווקים לקונסולת הפלייסטיישן. זה היה המשחק הראשון בסדרה עם גרפיקת תלת-ממד. המשחק זכה להצלחה מסחרית, ונכון לספטמבר 2023 מכר מעל ל-14.4 מיליון עותקים ברחבי העולם. עלילת המשחק מתרחשת בעולם דיסטופי ומתמקדת בדמות קלאוד אשר הינו שכיר חרב שעברו אפוף במסתורין, אשר מצטרף להפצצת מפעל ששואב את כוחו מכדור הארץ למטרת הפקת אנרגיה. המשחק מעביר מסרים ניאו מרקסיסטים ותומך בתיאורית ההגמוניה, לפיה השלטון גורם לנו לחשוב שהכל בסדר כדי שלא נתמרד. במשחק השחקן שולט בדמותו של קלאוד ובצוותו בעת שהם מנווטים בסביבות שונות, מקיימים אינטראקציה עם דמויות אחרות ומשתתפים בקרבות. המשחק תוכנן במקור לצאת לקונסולה סופר נינטנדו אך לבסוף הוחלט לפתח אותו לקונסולת הפלייסטיישן בשל קיבולת האחסון הגדולה של תקליטורי הפלייסטיישן. טטסויה נומורה היה אחראי על עיצוב הדמויות במשחק. העיצוב הוויזואלי של המשחק הושפע רבות מז'אנר הסייברפאנק. מדיה וקבצים בנושא Final Fantasy VII בוויקישיתוף אתר האינטרנט הרשמי של Final Fantasy VII אתר האינטרנט הרשמי של Final Fantasy VII Final Fantasy VII, באתר PCGamingWiki (באנגלית) "川崎の工場夜景は魔晄都市ミッドガルだった！ 「FF VII REMAKE」をテーマにしたクルーズイベント「MIDGAR Night Cruise FINAL FANTASY VII REMAKE」を11月開催". ארכיון מ-24 בינואר 2024. נבדק ב-24 בינואר 2024. {{cite web}}: (עזרה)
לאופולד קוורפלד

לאופולד קוורפלד (בגרמנית: Leopold Querfeld; נולד ב-20 בדצמבר 2003 בווינה שבאוסטריה) הוא כדורגלן אוסטרי המשחק באוניון ברלין ובנבחרת אוסטריה בעמדת הבלם. קוורפלד שיחק כנער בראפיד וינה, ובשנת 2020 החל לשחק בקבוצת המילואים של המועדון, ששיחקה בליגה האוסטרית השנייה. בעונת 2021/22 החל להשתלב בקבוצה הבכירה של ראפיד וינה המשחקת בבונדסליגה האוסטרית, כשהוא עדיין משחק במקביל בקבוצת המילואים. את הופעת הבכורה בקבוצה הבכירה ערך קוורפלד בהפסד 3-1 לדינמו זאגרב במסגרת הליגה האירופית בנובמבר 2021. בעונת 2022/23 קוורפלד הפך לשחקן הרכב קבוע בקבוצה הבכירה של ראפיד וינה וסיים איתה במקום הרביעי בליגה. בעונת 2023/24 סיים קוורפלד עם ראפיד וינה במקום השישי בליגה, כשהוא מבקיע שלושה שערי ליגה. בקיץ 2024 חתם קוורפלד באוניון ברלין מהבונדסליגה הגרמנית. קוורפלד שיחק בנבחרות הצעירות של אוסטריה. במרץ 2024 ערך קוורפלד את הופעת הבכורה שלו בנבחרת אוסטריה הבוגרת, במשחק ידידות מול סלובקיה. באותה שנה זומן קוורפלד לסגל האוסטרי ליורו 2024, וערך בו הופעה אחת, כשנכנס כמחליף בניצחון 3-2 על הולנד במחזור האחרון בשלב הבתים. מדיה וקבצים בנושא לאופולד קוורפלד בוויקישיתוף לאופולד קוורפלד, באתר Transfermarkt לאופולד קוורפלד, באתר Soccerway לאופולד קוורפלד, באתר WorldFootball.net לאופולד קוורפלד, באתר National Football Teams לאופולד קוורפלד, באתר FootballDatabase.eu
הלגיון השישי היספניה

הלגיון השישי היספניה (בלטינית: Legio VI Hispana) היה לגיון רומאי בתקופת האימפריה הרומית המאוחרת. מוכרות כיום רק מספר כתובות בודדות המזכירות את הלגיון השישי היספניה. החוקר הנרי סייריג (1923) סבר שהוא הוקם בשנת 68 ופורק קודם שנת 197. ישנה גרסה נוספת, לפיה היחידה נוצרה לאחר שנת 197 ופורקה סופית במהלך המשבר של המאה ה-3. בין החוקרים ישנם המפקפקים בקיומו של הלגיון השישי היספניה, וסבורים כי ככל הנראה הכתובות המאזכרות אותו לקו בשגיאת כתיב והתבלבלו עם הלגיון התשיעי או השביעי המכונים גם בשם "היספניה". Legio VI Hispana - Livius, www.livius.org Henri Seyrig, Legio VI Hispana, Bulletin de correspondance hellénique 47, 1923, עמ' 488–497 doi: 10.3406/bch.1923.3024
God of War (משחק וידאו, 2005)

God of War הוא משחק פעולה-הרפתקאות משנת 2005 שיצא במקור לקונסלת המשחקים פלייסטיישן 2. זהו המשחק הראשון בסדרת משחקי God of War. זהו משחק הפלייסטיישן 2 הנמכר ביותר בכל הזמנים עם מכירות של מעל ל-4.6 מיליון עותקים. הצלחת המשחק הובילה לאורך השנים לפיתוח שמונה משחקים נוספים בסדרה. המשחק זכה לביקורות חיוביות וליותר מתריסר פרסים בקטגוריית משחק השנה. אתר הביקורות IGN ציין אותו במקום השביעי ברשימת 25 משחקי פלייסטיישן 2 הטובים של כל הזמנים וכן העניק לו ציון ממוצע של 9.8 מתוך 10‏. באתר הביקורות GameRankings, המשחק זכה לציון ממוצע של 93% בהתבסס על 92 ביקורות, ואתר הביקורות Metacritic העניק ציון ממוצע של 94 מתוך 100 בהתבסס על 75 ביקורות. עלילת המשחק מתמקדת בלוחם הספרטני קרייטוס שהפך למשרת האלים האולימפיים לאחר שאל המלחמה ארס הציל אותו בקרב. בתמורה לחייו, קרייטוס מתחייב להיות נאמן לארס, אך הדבר מוביל לשורה של אירועים טרגיים, כולל מות אשתו ובתו. על מנת לנקום בארס על מות אשתו ובתו האלה אתנה שולחת את קרייטוס למצוא ולהשתמש ב"תיבת פנדורה" שהוא חפץ רב עוצמה אשר מסוגל לסייע לקרייטוס להביס את ארס. המשחק משוחק מגוף שלישי ומשלב אלמנטים של Hack and slash, פלטפורמה ומשחק חשיבה. לאורך כל המשחק השחקן שולט בדמותו של קרייטוס, אשר נלחם באמצעות להבי הכאוס במטרה להביס אויבים שונים ולנווט בעולם המשחק. ניתן גם לצבור כלי נשק חדשים לאורך המשחק. עולם המשחק מחולק לשלבים שונים הקשורים זה לזה, ובכל שלב יש סביבות ואתגרים ייחודיים. השחקנים חייבים לפתור חידות שונות, ולהביס אויבים על מנת להתקדם במשחק. אתר האינטרנט הרשמי של God of War (באנגלית) מדיה וקבצים בנושא God of War בוויקישיתוף חברת סוני תשחרר את קרייטוס בחבילת PSP מוגבלת, 26 בפברואר 2008 25 משחקי הפלייסטיישן 2 הטובים ביותר מכל הזמנים אל המלחמה - ביקורת, איבן סוליק, IGN,‏ 18 במרץ 2005 אל המלחמה - ביקורת משחק של האתר GameRankings אל המלחמה - ביקורות האתר Metacritic